Boston Evening Transcript
Boston Evening Transcript ('Transcriptum Vespertinum Bostoniense') fuit diarium quotidianum Bostoniae in Massachusetta quotidie post meridiem ab 24 Iulii 1830 usque ad 30 Aprilis 1941 editum. The Transcript, ut a lectoribus vulgo appellabatur, conditum est ab Henrico Dutton et Iacobo Wentworth societatis mercatoriae eiusdem nominis, qui eo tempore erant publici Massachusettae typographi civici, ac Lynde Walter, primo diarii editore. Walter autem mox mortuo, Cornelia Wells Walter soror, quae theatralis diarii criticus fuerat, anno vicensimo nono suae aetatis editor principalis facta est, prima mulier quae diarium quotidianum Americanum magni momenti edidit; munere editoris ab anno 1842 ad annum 1847 fungebatur.

Inter diurnarios Transcripti erant Henricus Cabot Lodge minor et Ioannes P. Marquand.

Una e primis exemplaribus "America the Beautiful," carminis Catharinae Lee Bates, in Transcripto die 19 Novembris 1904 apparuit.

"The Boston Evening Transcript," poema T. S. Eliotii, diarium commemorat.

Boston Daily Advertiser
Boston Herald
The Boston Journal
The Boston News-Letter
The Boston Globe
The Boston Post
The Christian Science Monitor

Notae

Bibliographia
Chamberlin, Joseph Edgar. 1969. The Boston Transcript: A History of Its First Hundred Years. Freeport Novi Eboraci: Ayer Publishing. ISBN 0-8369-5146-8.
King, Moses. 1881. King's Handbook of Boston. Ed. 4a. Cantabrigiae Massachusettae: Moses King.
Madison, D. Soyini. 2006. The SAGE Handbook of Performance Studies. Thousand Oaks Californiae: SAGE. ISBN 0-7619-2931-2.
McLaughlin, Jeff. 1993. A century of 'spacious skies'; Bates' 'America the Beautiful' has endured time and tinkering. The Boston Glove, 22 Iulii.

Nexus externi

Chamberlain, Joseph Ayer. 1930. The Boston Transcript: a history of its first hundred years. Bostoniae: Houghton Mifflin.
Warsh, David. 1907. The Second Century of the Boston Evening Transcript. Economic Principals [sic], 16 Septembris.
Archivum. Google News.

Diaria Anglice edita
Diaria Bostoniae edita
Incepta 1830